ΓΡΑΠΤΗ ΕΡΩΤΗΣΗ E-3320/00

υποβολή: Antnio Campos (PSE) προς την Επιτροπή

(25 Οκτωβρίου 2000)

Θέμα: Κοινή Γεωργική Πολιτική

Θα μπορούσε η Επιτροπή να παράσχει τα εξής στοιχεία:

1. Έκταση που καλλιεργείται με δημητριακά στα 15 κράτη μέλη της Ένωσης"

2. Συνολικός αριθμός παραγωγών δημητριακών της Ένωσης"

3. Μέσος όρος απασχολούμενου εργατικού δυναμικού ανά εκτάριο καλλιέργειας δημητριακών"

4. Συνολική δαπάνη του ΕΓΤΠΕ-Τμήμα Εγγυήσεων για τα δημητριακά"

5. Χρηματικό ποσό που λαμβάνει κατά μέσο όρο κάθε παραγωγός δημητριακών από το ΕΓΤΠΕ Τμήμα Εγγυήσεων"

6. Χρηματικό ποσό που λαμβάνει κατά μέσο όρο από το ΕΓΤΠΕ Τμήμα Εγγυήσεων, το εργατικό δυναμικό ανά εκτάριο που χρησιμοποιείται για την παραγωγή δημητριακών"

7. Ποιο ποσοστό της γεωργικής παραγωγής της Ένωσης αντιστοιχεί στη παραγωγή δημητριακών"

8. Ποια είναι η σχέση μεταξύ εξαγωγών και εισαγωγών στα 15 κράτη μέλη της Ένωσης στον τομέα των δημητριακών"

9. Έκταση που καλλιεργείται με οπωροκηπευτικά στα 15 κράτη μέλη της Ένωσης"

10. Συνολικός αριθμός παραγωγών οπωροκηπευτικών στην Ένωση"

11. Μέσος όρος απασχολούμενου εργατικού δυναμικού ανά εκτάριο καλλιέργειας οπωροκηπευτικών"

12. Συνολική δαπάνη του ΕΓΤΠΕ Τμήμα Εγγυήσεων για τον τομέα των οπωροκηπευτικών"

13. Χρηματικό ποσό που διατίθεται από το ΕΓΤΠΕ Τμήμα Εγγυήσεων κατά μέσο όρο ανά παραγωγό οπωροκηπευτικών για ολόκληρο τον τομέα"

14. Χρηματικό ποσό που λαμβάνει κατά μέσο όρο από το ΕΓΤΠΕ Τμήμα Εγγυήσεων το εργατικό δυναμικό ανά εκτάριο που χρησιμοποιείται σε ολόκληρο τον τομέα οπωροκηπευτικών προϊόντων της Ένωσης"

15. Ποια είναι η σχέση μεταξύ εισαγωγών και εξαγωγών οπωροκηπευτικών της Ένωσης"

16. Ποιο ποσοστό της γεωργικής παραγωγής της Ένωσης αντιστοιχεί στην παραγωγή οπωροκηπευτικών.

Συμπληρωματική απάντηση του κ. Fischler εξ ονόματος της Επιτροπής

(17 Ιανουαρίου 2001)

Το Αξιότιμο Μέλος του Κοινοβουλίου θα βρει κατωτέρω τις διαθέσιμες πληροφορίες για το έτος 1997.

1. Καλλιεργούμενη έκταση με σιτηρά στην Κοινότητα: 38 105 000 εκτάρια.

2. Συνολικός αριθμός παραγωγών σιτηρών στην Κοινότητα: 2 995 000 (αριθμός των εκμεταλλεύσεων στις οποίες καλλιεργούνται σιτηρά).

3. Μέσος όρος απασχολούμενου εργατικού δυναμικού ανά εκτάριο παραγωγής σιτηρών: η Επιτροπή δεν διαθέτει τα στοιχεία αυτά. Ωστόσο, βάσει των πληροφοριών που έχουν συλλεχθεί από το δίκτυο γεωργικής λογιστικής πληροφόρησης (RICA), προκύπτει ότι για το σύνολο των εκμεταλλεύσεων που είναι ειδικευμένες στις μεγάλες καλλιέργειες, το εργατικό δυναμικό που απασχολείται είναι κατά μέσο όρο 1,97 μονάδες εργασίας / έτος ανά 100 εκτάρια συνολικής χρησιμοποιούμενης γεωργικής έκτασης (συμπεριλαμβανομένων άρα και άλλων καλλιεργειών εκτός από τα σιτηρά και τους ελαιούχους σπόρους).

4. Συνολικό ποσό των δαπανών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ)-τμήμα Εγγυήσεων, για τα σιτηρά: 12 160,5 εκατ..

5. Χρηματικό ποσό που λαμβάνει κατά μέσο όρο κάθε παραγωγός σιτηρών στο πλαίσιο του ΕΓΤΠΕ-τμήμα εγγυήσεων: 4 060,3 ανά εκμετάλλευση.

6. Χρηματικό ποσό κατά μέσο όρο που καταβάλλεται ανά εργάτη ανά εκτάριο για την παραγωγή σιτηρών από το ΕΓΤΠΕ-τμήμα Εγγυήσεων: η Επιτροπή δεν διαθέτει τα στοιχεία αυτά για το λόγο που αναφέρεται στο σημείο 3.

7. Ποσοστό της αγροτικής παραγωγής της Κοινότητας που αντιστοιχεί στην παραγωγή σιτηρών: 9,4 %.

8. Εμπορικό ισοζύγιο της Κοινότητας στον τομέα των σιτηρών: + 2 503 εκατ..

9. Έκταση που καλλιεργείται με οπωροκηπευτικά στην Κοινότητα: 4 999 000 εκτάρια (συμπεριλαμβανομένων των εσπεριδοειδών).

10. Συνολικός αριθμός παραγωγών οπωροκηπευτικών στην Κοινότητα: 1 620 000 (συνολικός αριθμός εκμεταλλεύσεων που καλλιεργούν είτε φρούτα είτε λαχανικά).

11. Μέσος όρος απασχολούμενου εργατικού δυναμικού ανά εκτάριο καλλιέργειας οπωροκηπευτικών: η Επιτροπή δεν διαθέτει τα στοιχεία αυτά. Ωστόσο βάσει των πληροφοριών που έχουν συλλεχθεί από το RICA, προκύπτει ότι για το σύνολο των εκμεταλλεύσεων που καλλιεργούν οπωροκηπευτικά, το εργατικό δυναμικό ανέρχεται κατά μέσο όρο αντιστοίχως σε 21,94 και 17,41 μονάδες εργασίας/έτος ανά 100 εκτάρια συνολικής χρησιμοποιούμενης γεωργικής έκτασης (συμπεριλαμβανομένης της έκτασης που καλλιεργείται με άλλες καλλιέργειες εκτός από τα οπωροκηπευτικά).

12. Συνολικό ποσό δαπανών του ΕΓΤΠΕ-τμήμα Εγγυήσεων για τον τομέα των οπωροκηπευτικών: 1 553,3 εκατ..

13. Χρηματικό ποσό που καταβάλλεται κατά μέσο όρο ανά παραγωγό οπωροκηπευτικών από το ΕΓΤΠΕ-τμήμα Εγγυήσεων: 959 ανά εκμετάλλευση.

14. Χρηματικό ποσό που καταβάλλεται κατά μέσο όρο, από το ΕΓΤΠΕ-τμήμα Εγγυήσεων ανά εργάτη ανά εκτάριο σε ολόκληρο τον τομέα των οπωροκηπευτικών στην Κοινότητα: η Επιτροπή δεν διαθέτει τα στοιχεία αυτά για τους λόγους που αναφέρονται στο σημείο 11.

15. Το εμπορικό ισοζύγιο της Κοινότητας για τα οπωροκηπευτικά (κεφάλαια 7 και 8 της Συνδυασμένης Ονοματολογίας): 6 885 εκατ..

16. Ποσοστό της γεωργικής παραγωγής της Κοινότητας που αντιστοιχεί στην παραγωγή οπωροκηπευτικών (συμπεριλαμβανομένων των εσπεριδοειδών): 15,2 %.